ન્યૂયોર્ક : ફોર્બ્સની ૩૦ વર્ષથી ઓછી વયની સફળ વ્યક્તિઓની વાર્ષિક યાદીમાં વિવિધ ક્ષેત્રોમાં તદ્દન નવી પરિસ્થિતિનું નિર્માણ કરનારા ૪૫ ભારતીય અને ભારતીય મૂળના લોકોનો સમાવેશ થાય છે. ફોર્બ્સની અંડર ૩૦ની યાદીમાં ૬૦૦ પુરુષ-મહિલાઓનો સમાવેશ થાય છે, જે અમેરિકાના સૌથી મહત્વપૂર્ણ યુવા ઉદ્યમી, રચનાત્મક નેતૃત્વ અને ઝળહળતા સિતારા છે. આ તમામ લોકો ટેકનોલોજી, શિક્ષણ, મીડિયા, મેન્યુફેક્ચરિંગ એન્ડ ઈન્ડસ્ટ્રી, કાયદો અને નીતિ, વિજ્ઞાન અને કલાના ક્ષેત્રો સાથે સંકળાયેલા છે.